بوتون تشکیلات لار ، فیکیر صاحیب لری ، یازارلار و میللی فعال لارا سس له نیرم : سوی قیریم قاپیمیزدا- تایماز اورمولو
- توضیحات
- منتشر شده در سه شنبه, 27 خرداد 1393 14:33
چوخ چوخ تاسف لا حاقلی چیخدیق . بلی تاسف لر اولسون حاقلی چیخدیق ، حیاتیم دا حاقلی اولدوغوم دان بو قدیر تاسف دویاجاقیمی هئچ دوشونمه میشدیم !
بلی بیز بیر کسیم میللی فعال لار حاقلی اولدوغوموزدان دولایی تاسف ییریک !
آلتی یددی ایل اونجه اورمو گولونون بو حالا گله بیله یه جیین دانیشدیغیمیزدا بیر چوخ دوسلاریمیز بیزه گولوردولر و اولویتیمیز گول دئیل هر تورلو اعتراضا قارشی گلیردیلر.
بلی بوگون ان چوخ باغیران لارین بیر چوخو بیزه قارشیدیلار حتی چوخ دیه رلی دوستوم (ف . ص )بئی دییردی اورا گلیب چاتمیشدیم کی ایستیردیم آنکارادا اوزومو اوتدویام .
بو گون تل اعفر تورکمان ائلینین اونملی قصبه سی دوشدوگونده منیم یادیما اوگونلر دوشدو. بوندان اونجه موصو ل دا ایدیش (داعیش ) ترورچیلاری مین لر اینسانی اولدورموش لر. کرکوک دا کوردلر ایشغالیندا دیر . بونو بیر جومله ده ایضاح اتسم بئله دمه لیه م آزربایجان دیازپوراسینین یددی یوز ایلیق وارلیقی یعنی تورکمان ائلی آرتیق عیراق دا یوخ دور و رسمن تورک لر سیاسی ؛ اقتصادی و دموگرافیک اولاراق عیراق دان سیلینیب سوکولدولر و بیر داها ایاقا دورمالاری ایمکانسیز گورونور.
گله لیم غربی آزربایجانا ایللردیر غربی آزربایجانین کورد ترورو ایله ال به یاخا اولدوقون هایقیریریق . بیر چوخ اینسانیمیز دییردی ایندی قارداش ییرمینجی عصیردی بیلمم ییرمی بیرینجی عصیردی بیر داها سوی قیریم فیلان اولماز !!! نه قه دیرگوستریردین باخ قاراباغا ، بوسنایا ، آفریقا اولکه لرینه سوی قیریم اولار بال کیمین اولار ! قبول ائدن یوخویدو !!! ایندی باخین گورون ساده جه بیر نجه یوز کیلومتره اوته ده نلر اولور .
بعضی سی دییردی بیزیم ارتشیمیز وار ، سیپاهیمیز وار !!! آقا قوربانین اولوم بو ارتش سیپاه بیزیم دئیل ایستدیک لری زامان گئری چکل لر بیزی دوشمانا تسلیم ائدرلر !!! اینانان یوخویدو . قارداش باخین بیر میلیون لوق عیراق ارتشی ایدیشین اون مین نفرلیق ترورچو قروپونون الینده نه اولوب !!! باخین درس آلین . آی میللت نه زامان درس آلا جاق سیز ؟!
بیر سری تشکیلات لار و میللی فعال لار دا دییرلر بیزیم تورکیه میز ، موستقیل قوزئی آزربایجانیمیز وار واقتیندا دادیمیزا چاتاللار !!! بویرون باخین بو سیز ، بو موصیل ، بو کرکوک ، بودا تللعفر باخ هئچ تورکیه نین بیلمم باکینین ... نم نمه نه سینه دی !!!
ایندی ده باغیریرام آی میلت ، آی تشکیلات لار ، آی میللی فعال لار صاباح باشیمیزی قالدیرا بیلمیه جییک ، تاریخ اوزوموزه توپوره جک دیر ! ناموسوموز ال دن گده جاقدیر ، توپراق لاریمیزی آلا جاق لار ، خالقیمیزی اولدوره جک لر. بو خط بوده نیشان ....
دا ایندی مماشات زامانی دئیل دمه یه مجبورام غربی آزربایجان توم آزربایجانین دیر ، تورک لرین گوز ببیی دیر . اورموسوز تبریز بیر شاهییا دیمه ز. غربی آزربایجان فقط اورمولونون ، خویلونون ، قوشا چایلینین ، ماکیلینین سورونو دئیل هاممی نین سورونودور.
کانادا و برلین ده یاشیان دوکتورعسگرزاده نین مقلیدلری ، سیروس مددی و قره جلو کسیمی ایرانگلوبال دا امک داشلیق ائدن لر باخین گورون ایدیش نه ائدیر اونون یوزدن بیرین اورمودا اتسه لر سیز سورون لوسوز.
گادپ ؛ سوسیال دموکرات ، آذوح سایین بیلگین سیزلره سسلنیرم بوگونه کیمین کورد مسئله سینین یانین دان گچیب سیز . مسئله نین جدیتین بیلیب بیلمه دیینیزی و گرک چله ریزی تارتیشمیرام آمما ایکاز ائدیرم و شیدت لر توتومونوزو بو قونودا قینیرام . آز چک میه جک دیر عیراق دا اولان لار غربی آزربایجان دا تیکرار اولاجاق دیر. قورخاق اوگون دن کی اورمو گولو کیمین من و منیم کیمیلر حاقلی چیخاق !!!
بیرلیک تشکیلاتی علیرضا بئی و شامیلی بئی بو قونودا هئچ اتمه میسینیز !!! لوطفن اوزوموزو یوخویا وورمویاق ، گله جک واهیم دیر واهیم ! گلین ال اله وره ک . چوخ گج قالمیشیق صاباح سیزلر قصورلو اولاجاق سینیز لوطفن لوطفن اوزونوزو او یولا وورمایین .
اویان نیوز ، موستقیل لر ، ابراهیم قارداش و ... بورکونوزو قاضی ائدین بوقونودا نه ائدیبسیز ؟نیه بو قونودا چالیشانلارا انگل لر یارادیبسیز نیه دوسلوق الین اوزاتماییر سینیز ؟نیه بیر ایش گورموسوز؟
دیره نیش تشکیلاتی ، گاموح ، ینی گاموح، گاییب، بای بک ، گوناز ، گاماج و دیگر دوسلار لوطفن اختلاف لاریزی بیر کنارا بیراخین و ائل ائله ورین . غربی آزربایجان مودافیعه کومیته سین ینی دن جان لاندیرین . اختلاف لاری سالانلاری ایچینیزدن سوکوب آتین . صاباح گئجدی ائله بوگون واقتیدی یوخسا صاباح اوزوموزه بومبادا باغلاساق پاتلاتساق نافیله بیر شئی اولمیاجاق دیر.
آی میلت ، تاریخ ، ویجدان و خالقیم ،من حاققی ددیم ، دمک دن ده قوخمورام . قوی هاممی منیم اوستومه گلسین هر نه ایفتیرانیز وار دیین ! آمما اونوتمایین صاباح من حاقلی چیخسام سیز ناحاق اولاجاق سیز . باخین گورون بو اوزو قارا لیقلا یاشیا بیله جییک یا یوخ !!!
کورد ترورو و فارس فاشیزمی ال اله وریب لر و توم دونیا شرطلری بیزیم علیهیمیردیر.بوگون بیر ایش گورمه سک صاباح چوخ گئج اولاجاق دیر. بوگون اورگانیزه اولوب توم دونیانین قولاغینا سسیمیزی چاتدیرمالییق . نه تورکیه و نه قوزئی آزربایچان سسیمیزه سس ورمیه جک دیر. بی بی سی و آمریکا سسی و فارس لارین مئدیاسیدا بیزیم آرخامیزدا اولمیاجاق دیر. بو میدان بودا شیطان ...
تایماز اورمولو
واشینگتون - بهار 2014
azb_Arab prs_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab